प्रवर्तन निदेशालय ने रवि शास्त्री को सम्मन भेजा  
आईपीएल में वित्तीय अनियमितताओं की जांच कर रहे प्रवर्तन निदेशालय ने पूर्व भारतीय क्रिकेट कप्तान रवि शास्त्री को पूछताछ के लिए सम्मन जारी किया है।
इंडियन प्रीमियर लीग (आईपीएल) में वित्तीय अनियमितताओं की जांच कर रहे प्रवर्तन निदेशालय ने पूर्व भारतीय क्रिकेट कप्तान रवि शास्त्री को पूछताछ के लिए सम्मन जारी किया है। शास्त्री फिलहाल इंग्लैंड में हैं।  जांच से जुड़े सूत्रों ने बताया कि शास्त्री चूंकि आईपीएल संचालन परिषद के सदस्य थे, लिहाजा उनसे इस टी-20 लीग के बारे में कुछ सवाल पूछे जाएंगे। शास्त्री को अगले सप्ताह प्रवर्तन निदेशालय के कार्यालय पहुंचने के लिए कहा गया है।  निदेशालय विदेशी विनिमय नियमों के उल्लंघन के मामले में आईपीएल के पूर्व आयुक्त ललित मोदी की भूमिका की भी जांच कर रहा है, जो फिलहाल लंदन में हैं।